<classify> Chanzo cha picha, Getty ImagesFrenkie de Jong anataka kusalia Barcelona licha ya kutakiwa na Manchester United, anasema rais wa klabu hiyo Joan Laporta.Timu hiyo ya Ligi ya Premia ilikubali mkataba wa pauni milioni 63.5 kwa kiungo huyo wa kati wa Uholanzi, 25, mwezi uliopita, lakini uhamisho huo bado haujakamilika.De Jong aliingia wakati wa mapumziko na kufunga katika ushindi wa 6-0 wa Barcelona dhidi ya Pumas UNAM Jumapili.Wakala wa Marko Arnautovic na kaka yake Danijel Arnautovic wamethibitisha kwamba Manchester United wanataka kumsajili mshambuliaji huyo wa Bologna kabla ya dirisha la usajili kufungwa mwezi ujao.Mshambuliaji huyo wa zamani wa Stoke City ameibuka kama shabaha ya kushtukiza kwa United huku wakipania kuimarisha safu yao ya ushambuliaji katika wiki zilizosalia za dirisha la usajili. Manchester United wamewasilisha dau la Euro milioni 8 kwa Muaustria huyo na wanamwona kama chaguo la muda mfupi ambalo litatoa ushindani katika safu ya usmabuliaji.Chanzo cha picha, ReutersManchester United wamefikia makubaliano na Juventus kumsajili kiungo wa kati wa Ufaransa Adrien Rabiot, gazeti la Manchester Evening News limeripoti.United, ambao walianza vibaya kampeni zao za Ligi Kuu ya 202223 Jumapili, kwa kufungwa 2-1 na Brighton Uwanja wa Old Trafford, wanatamani kuongeza nguvu kwenye safu yao ya kiungo kabla ya kufungwa kwa dirisha la usajili. Hata hivyo, United wanakabiliwa na changamoto ya kujaribu kufanya mazungumzo ya kibinafsi na wakala wa kiungo huyo ambaye ni mama yake.Kulingana na Marca, Liverpool wamejiunga na Chelsea na Arsenal wana nia ya kumsajili winga Yeremi Pino mwenye umri wa miaka 19 kutoka Villarreal.Kinda huyo ana kifungu cha kutolewa cha pauni milioni 67.5 kulingana na ripoti mbalimbali za kimichezo.Tetesi zinamhusisha kiungo wa Sporting CP Matheus Nunes kuhamia Liverpool, lakini Wolves inasemekana pia kuhusika, kwa mujibu wa mwandishi wa habari wa Daily Express Ryan Taylor.Mchezaji huyo mwenye umri wa miaka 23 amekuwa akihusishwa na kuhamia Liverpool na Manchester City msimu huu wa joto na sasa Wolves wamejiunga katika kinyanganyiro hicho.Liverpool wana idadi ya wachezaji madhaa majeruhi na wana nia ya kuzama kwenye soko la usajili ili kuongeza baadhi kwenye safu ya kiungo.Chanzo cha picha, Getty ImagesMeneja wa Manchester City Pep Guardiola amesema hajui nini kitatokea kwa kiungo Bernardo Silva huku kukiwa na uvumi mpya kuhusu kuhamia Barcelona.Silva alizungumzwa na tetesi msimu uliopita wa joto lakini alibaki City na alikuwa mmoja wa watu muhimu katika kuipatia ubingwa wao wa nne wa Ligi ya Premia ndani ya miaka mitano.Hata hivyo, Barcelona bado wanavutiwa na mchezaji huyo wa kimataifa wa Ureno.Wakati mwingine kwa klabu, wakati mwingine kwa wachezaji, wakati mwingine kwa wakala, wakati mwingine lazima ugawanye njia yetu, Guardiola alisema.Haswa hamu ya mchezaji ndio kitu muhimu zaidi. Bila shaka ningependa Bernardo aendelee kusalia hapa, ni mchezaji muhimu kwetu. Lakini sijui nini kitatokea.  <topic>: MICHEZO 